बात हिंदी गजल की हो तो कौन है जो दुष्यंत के अलावा किसी और से शुरुआत करने की हिमाकत करेः मैं जिसे ओढ़ता-बिछाता हूं, वो गजल आपको सुनाता हूं. वे तो कंटेंपररी हिंदुस्तान की भी दो टूक व्याख्या कर डालते हैः बहुत मशहूर है आएं जरूर आप यहां, ये मुल्क देखने लायक तो है हसीन नहीं. इतने गहरे भले न हों पर ऐसे नश्तर संकलन में और भी कई जगहों पर मिलेंगे. लेकिन एक बात गजलकारों के जेहन को भी परेशान करती दिखती हैरू हिंदी-उर्दू का द्वंद्व. गजल आखिर कौन-सी सीढ़ी पर जाकर हिंदी या उर्दू में बंटती है? केशव शरण अपने एक शेर में यही दुविधा उठा देते हैः एकदम हिंदी गजल कैसे कहूं, घुल ही जाता इसमें उर्दू का मजा. कुशीनगर के नूर मोहम्मद नूर इस मसले को जज्बात से जोड़कर आपको भावुक बना देते हैः इक जमाने से वो उर्दू का समझते हैं मुझे, एक मुद्दत से मैं हिंदी में गजल कहता हूं.